hotchpotch/miracl-hf-unified huggingface dataset:
सुन लि
सुन लि (चीनी: 孙俪) (अंग्रेजी: Sun Li) (जन्म: 26 सितंबर 1982) एक चीनी अभिनेत्री है।
लक्ष्यार्थ
लक्ष्यार्थ () एक सामान्य रूप से समझा जाने वाला सांस्कृतिक या भावनात्मक संबंध है जो कुछ शब्द या वाक्यांश वहन करते है, उनके स्पष्ट या शाब्दिक अर्थ के अलावा जो उनका वाच्यार्थ है।
इसके प्रिय या अप्रिय भावनात्मक कनेक्शन के संबंध में किसी लक्ष्यार्थ को अक्सर सकारात्मक या नकारात्मक के रूप में वर्णित किया जाता है।
किसी शब्द का वाच्यार्थ उन चीज़ों का समूह हैं जो वह शब्द सन्दर्भित करता हैं; जबकि उन सन्दर्भित चीज़ों का अर्थ अंतर्निहित (imply) करने का काम लक्ष्यार्थ करता हैं। कुत्ते का वाच्यार्थ एक चार पैर वाला श्वान मांसभक्षी होगा। अतः, कहना कि "तुम कुत्ते हो" इस बात को वर्णित करने के बजाए कि तुम श्वान-संबंधी हो, यह अंतर्निहित करेगा कि तुम बदसूरत हो या आक्रामक हो।
रहीम स्टर्लिंग
रहीम शकिले स्टर्लिंग (जन्म ८ दिसंबर १९९४) इंग्लैंड के फुटबॉलर है| स्टर्लिंग प्रीमियर लीग में मैनचेस्टर सिटी एफ.सी. के लिए खेलते है|२०१४ में रहीम को गोल्डन बॉय पुरस्कार से नवाज़ा गया था उन्हें २१ वर्षा से काम उम्र के खिलाड़ियों में सबसे सर्वश्रेष्ठ बताया गया था| यह पुरस्कार यूरोप के खेल पत्रकारों के एक समूह ने घोषित किया था|
रहीम का जन्म जमैका में हुआ था और वह ५ साल की आयु में लंदन अये थे| उन्होंने फुटबॉल क़ुईन्स पार्क रेंजर्स के साथ शुरू किया था और २०१० में वो लिवरपूल एफ़.सी. में आये थे| जुलाई २०१५ में वो मैनचेस्टर सिटी एफ.सी. के लिए खेलना शुरू कर दिए| लिवरपूल एफ़.सी. से यह ट्रांसफर £49 मिलियन पाउंड में हुआ था जो की किसी इंग्लिश प्लेयर का सबसे महंगा ट्रांसफर है| २०१८ में मैनचेस्टर सिटी एफ.सी. के लिए खेलते हुआ वो प्रीमियर लीग जीते थे|
रहीम इंग्लिश टीम का नेतृत्व अंडर -१७, अंडर -१९, अंडर -२० और अंडर -२१ टीमों में किया है| इसके बाद नवंबर २०१२ से वो इंग्लैंड नेशनल फुटबॉल टीम का हिस्सा है और २०१४ विश्व कप अथवा २०१८ विश्व कप का हिस्सा बने थे |
स्टर्लिंग का जन्म किंग्स्टन जमैका में हुआ था | ५ साल की आयु में स्टर्लिंग अपनी माँ के साथ लंदन चले अये थे और कोपलैंड स्कूल वेम्ब्ले में पढ़ाई किया|
स्टर्लिंग को फ़रवरी २०१० में लिवरपूल में शामिल किया गया था| उनको राफेल बेनिटेज ने लाया था £६००,००० पाउंड की राशि पे जो की ५ मिलियन पाउंड तक ले जाने की प्रक्रिया थी| वो कितने मैच खेले इसके आधार पर|
स्टर्लिंग युवा टीम के लिए खेलते समय अपना पहला गोल एक मित्रवत मैच हिबरनिअन टीम के खिलाफ किया| यह मैच २-२ से ड्रा रहा था| उनका पहला प्रीमियर लीग मैच एस्टन विला के खिलाफ २-२ से ड्रा रहा था| उनकी लिवरपूल के लिए पहली जीत ब्रिस्टल सिटी के विरुद्ध आयी एक हफ्ते बाद|
२४ मार्च २०१२ को स्टर्लिंग वरिष्ठ लिवरपूल के लिए पहेली बार खेले विकल्प खिलाड़ी के रूप में विगन एथलेटिक्स के विरुद्ध एक लीग मैच में | उस समय उनकी आयु १७ साल और १०७ दिन की थी| वो तीसरे सबसे युवक खिलाडी बन गए थे इसके साथ| वो दो बार और उस सीजन विकल्प खिलाड़ी के रूप में दिखे|
२०१२ में स्टर्लिंग अमेरिकी कंपनी नइकी के साथ स्पोंसरशिप डील कर लिया था|
निज़ाम शुगर फैक्ट्री
निजाम शुगर फैक्टरी "निजाम डेक्कन शुगर्स लिमिटेड (एनडीएसएल)" के रूप में भी जाना जाता है। यह चीनी कारखाना भारत के तेलंगाना, निजामाबाद जिले के बोधन शहर में स्थित है।
यह कारखाना जिला मुख्यालय निजामाबाद से 25 किलोमीटर दूर स्थित है, और एक समय में एशिया का सबसे बड़ा चीनी कारखाना होने के लिए जाना जाता है।
निज़ाम शुगर फैक्ट्री की स्थापना 1937 में हैदराबाद प्रांत के निज़ाम मीर उस्मान अली खान ने किया था। यह लगभग 15,000 एकड़ जमीन पर स्थापित किया गया था और इस स्थान का नाम "शककर नगर" रखा गया था। निज़ाम काल के दौरान कारखाना सबसे प्रमुख नियोक्ता था।
निजाम्स शासन के बाद, कारखाने घाटे में चलना शुरू कर दिया और वर्तमान सरकार अपनी पिछली महिमा को बनाए रखने की कोशिश कर रही है।
जामदानि
जामदानि, बंगाल के सबसे महीन मलमल वस्त्र है। प्राचीन काल से यह बंगाल में जामदानि साड़ियाँ स्त्रियों की प्रिय वस्तु रही है। आज भी बांग्लादेश के नारायणगंज जिले के दक्षिणी रूपसी में जामदानि का उत्पादन होता है।
जामदानि को बुनने की कला को यूनेस्को ने 'मानवता की अमूर्त सांस्कृतिक विरासत' घोषित किया है।
भूटान में यातायात
भूटान का अधिकतर हिस्सा पर्वतीय ओर जंगलों में आता है और जैसी भूटान की अर्थव्यवस्था है, यहाँ के शासकों द्वारा यहाँ अच्छे यातायात के संसाधन को उपलब्ध करवाना कभी मुमकिन नहीं था। वर्तमान में भारत सरकार यहाँ विकास के बहुत सी परियोजनाएँ चला रही हैं। इनमें सड़क निर्माण, ब्रिज निर्माण, बांध निर्माण आदि शामिल हैं। इससे भूटान में यातायात और अर्थव्यवस्था दोनों में सुधार आ रहा है।
हवाई मार्ग से भूटान जाने के लिए एक ही कंपनी का विमान चलती है, जिसे ड्रुक एयर कहा जाता है। यह विमान कंपनी वहाँ के राजा की है और किसी दूसरे देश की विमान कंपनियों को भूटान के इकलौते एयरपोर्ट पारो पर उतरने की अनुमति नहीं है।
कल्पना कार्तिक
कल्पना कार्तिक (१९३१-) जिनका वास्तविक नाम मोना सिंहा है, उन्होंने छः हिन्दी फ़िल्मों में काम किया है। उन्होंने इसके बाद फ़िल्मों को छोड़कर देव आनन्द के साथ घर बसा लिया। चेतन आनन्द ने नवकेतन फ़िल्म्स द्वारा बनाई गई बाज़ी में सन् 1951 में पहली बार चांस दिया था। उनके दो बच्चे हैं।
ओलम्पिक ऑर्डर
ओलम्पिक ऑर्डर या ओलम्पिक सम्मान, ओलम्पिक आन्दोलन द्वारा दिया जाने वाला सर्वोच्च पुरस्कार है जो इस आन्दोलन में अति उल्लेखनीय योगदान के लिए दिया जाता है। इसकी स्थापना अन्तरराष्ट्रीय ओलम्पिक समिति द्वारा १९७५ में की गयी थी।
सबरा लोग
सवरा या सबरा दक्षिणी उड़ीसा तथा उत्तरी समुद्रतटीय आन्ध्रप्रदेश की एक जनजाति है जो मुण्डा समूह के अन्तर्गत आती है। ये लोग झारखण्ड के पहाडियों, मध्य प्रदेश तथा महाराष्ट्र में भी पाए जाते हैं।
नर्सिंग होम
नर्सिंग होम एक निजी आवासीय स्वास्थ्य सेवा संस्था होती है जहाँ पर बहुत दिनों से बीमार चल रहे मरीज़ों की देखभाल के लिए या उन्हें लंबे समय तक रखने की व्यवस्था होती है। मरीज़ों के उपचार हेतु पैरामेडिकल कर्मचारी रहते हैं। नर्सिंग होम में सामान्यतः एक चिकित्सक द्वारा ही ओ० पी० डी० की जाती है जबकि अन्य चिकित्सक नियमानुसार भर्ती मरीज़ों की देखभाल करते हैं।
विशेषज्ञ प्रणाली
कृत्रिम बुद्धि के सन्दर्भ में, विशेषज्ञ प्रणाली या विशेषज्ञ तन्त्र (expert system) उस कम्प्यूटर प्रणाली (या सॉफ्टवेयर) को कहते हैं जो किसी विशेषज्ञ मानव के निर्णय लेने की क्षमता जैसी क्षमता का प्रदर्शन करता है। विशेषज्ञ प्रणालियाँ जटिल समस्याओं को हल करने के लिए डिजाइन की गयी होतीं हैं और इसके लिए एक ज्ञान-भण्डार और मुख्यतः 'यदि-तो स्टेटमेन्ट' के सहारे तर्क करते हुए प्रोग्राम बनाया जाता है (न कि परम्परागत 'विधि-सम्बन्धी' (प्रोसीजरल) कोड के द्वारा) । १९७० के दशक में पहले पहल इस तरह की प्रणालियाँ निर्मित की गयीं थीं। विशेषज्ञ प्रणालियाँ ही सबसे पहली सफल कृत्रिम बुद्धि वाले सॉफ्टवेयरों बने। (कृत्रिम बुद्धि सॉफ्तवेयर अन्य प्रकार से भी बनए जाते हैं।)
किसी विशेषज्ञ प्रणाली के मुख्यतः दो भाग होते हैं- ज्ञान-भण्डार (नॉलेज बेस) तथा उससे निष्कर्ष निकालने वाला 'इंजन' (जिसे 'shell' कहते हैं)। ज्ञान-भण्डार के अन्तर्गत तथ्य और नियम आते हैं।
एक विशेषज्ञ प्रणाली को दो उपप्रणाली में विभाजित किया जाता है: अनुमान इंजन और ज्ञान आधार। ज्ञान आधार तथ्यों और नियमों का प्रतिनिधित्व करता है। अनुमान इंजन नए तथ्यों को कम करने के लिए ज्ञात तथ्यों के नियम लागू करता है। अनुमान इंजन में स्पष्टीकरण और डिबगिंग क्षमताएँ भी शामिल हो सकती हैं।
विशेषज्ञ तंत्र के प्रमुख लाभ निम्नलिखित हैं-वैसे तो हर क्षेत्र में विशेषज्ञ तंत्र का निर्माण और उपयोग किया जा सकता है, किन्तु निम्नलिख क्षेत्र विशेष रूप से उल्लेखनीय हैं-
हयेश-रोथ (Hayes-Roth) ने विशेषज्ञ अनुप्रयोगों को १० श्रेणियों में विभाजित किया है जो नीचे की सारणी में दर्शायी गयीं हैं। लेकिन इसका अर्थ यह नहीं है कि इनके अलावा अन्य श्रेणियाँ नहीं हो सकतीं।
जीन अभियान
जीन अभियान (Gene Campaign) भारत की एक लाभनिरपेक्ष ,अशासकीय संस्था (NGO) संस्था है जो खाद्य एवं आजीविका की सुरक्षा से सम्बन्धित चिन्ताओं को लेकर आरम्भ की गयी है। इसकी संस्थापिका सुमन सहाय हैं।
नई मस्जिद (इस्तांबुल)
सन् ६६१ में खलीफ़ा क़ा जब निर्माण पूरा होने पर सुल्तान को इसका पता चला तो उसने सख्त नाराजगी जताई क्योंकि इस समय केवल मस्जिद हराम के मेनारों की छह लेकिन क्योंकि मस्जिद का निर्माण पूरा हो चुका था इसलिए समस्या का हल यह निकाला गया कि मस्जिद हराम में मीनार की वृद्धि कर इसे मेनारों की सात कर दी गई। मस्जिद के मुख्य कमरे पर कई गुंबद हैं
.पहले चार ख़लीफ़ा जिन्होने मुहम्मद की मौत के बाद शासन किया उन्हे अक्सर खलीफ़ा राशिदून के रूप में उल्लिखित किया जाता हैं रशीदुन या तो एक परिषद द्वारा(उस्मान और इस्लामी लोकतंत्र के चुनाव को देखें) चुने गए या उनके पूर्ववर्ती की इच्छा के आधार पर चुनें गए थे। उत्तराधिकार के क्रम में, रशीदुन थे
बाल विकास (बहुविकल्पी)
बाल विकास (या बच्चे का विकास), मनुष्य के जन्म से लेकर किशोरावस्था के अंत तक उनमें होने वाले जैविक और मनोवैज्ञानिक परिवर्तनों को कहते हैं, जब वे धीरे-धीरे निर्भरता से और अधिक स्वायत्तता की ओर बढ़ते हैं। चूंकि ये विकासात्मक परिवर्तन काफी हद तक जन्म से पहले के जीवन के दौरान आनुवंशिक कारकों और घटनाओं से प्रभावित हो सकते हैं इसलिए आनुवंशिकी और जन्म पूर्व विकास को आम तौर पर बच्चे के विकास के अध्ययन के हिस्से के रूप में शामिल किया जाता है। संबंधित शब्दों में जीवनकाल के दौरान होने वाले विकास को सन्दर्भित करने वाला विकासात्मक मनोविज्ञान और बच्चे की देखभाल से संबंधित चिकित्सा की शाखा बालरोगविज्ञान (पीडीऐट्रिक्स) शामिल हैं। विकासात्मक परिवर्तन, परिपक्वता के नाम से जानी जाने वाली आनुवंशिक रूप से नियंत्रित प्रक्रियाओं के परिणामस्वरूप या पर्यावरणीय कारकों और शिक्षण के परिणामस्वरूप हो सकता है लेकिन आम तौर पर ज्यादातर परिवर्तनों में दोनों के बीच का पारस्परिक संबंध शामिल होता है। इसे अंग्रेज़ी में Child development कहते हैं।
दक्षिण अफ्रीका महिला क्रिकेट टीम का वेस्ट इंडीज दौरा 2018
दक्षिण अफ्रीका की महिला क्रिकेट टीम वर्तमान में सितंबर और अक्टूबर 2018 में वेस्टइंडीज महिला क्रिकेट टीम खेल रही है। इस दौरे में तीन महिला वनडे इंटरनेशनल (मवनडे) शामिल हैं, जो 2017-20 आईसीसी महिला चैंपियनशिप और पांच महिला ट्वेंटी-20 अंतरराष्ट्रीय (मटी20ई) का हिस्सा हैं। दूसरे मैच के परिणामस्वरूप कोई परिणाम नहीं होने के बाद डब्ल्यूओडीआई श्रृंखला 1-1 से खींची गई थी।
२०१९ जी २० ओसाका सम्मेलन
२०१९ जी -20 ओसाका सम्मेलन ग्रुप ऑफ ट्वेंटी (जी-20) की चौदहवीं बैठक होगी। यह जापान के शहर ओसाका में होगी। जापान में आयोजित होने वाला यह पहला जी -20 शिखर सम्मेलन होगा।
आईना (बहुविकल्पी)
आईना एक वस्तु है जिसकी सतह किसी छवि को प्रतिबिंबित करती है। अन्य प्रयोग:
देखरेख गुणवत्ता आयोग
देखरेख गुणवत्ता आयोग एक विशेष रूप से गठित संयुक्त राजशाही के स्वस्थ्य एवं सामाजिक देखरेख विभाग की ग़ैर-विभागीय सार्वजनिक संस्था है। इसे २००९ में स्थापित किया गया था ताकि इंगलैंड में स्वास्थ्य और सामाजिक देखरेख की सुविधाओं का निरीक्षण किया जा सके।
इसका गठन तीन पूर्व संस्थाओं से किया गया था:
इस आयोग की भूमिका यह है कि अस्पतालों, नर्सिंग होमों, दंत-चिकित्सा और सामान्य अभ्यास और अन्य देखरेख सुविधाएँ इंगलैंड में ऐसी उपलब्ध हों की लोगों में स्वस्थ्य सुरक्षा, प्रभावशाली और उच्च-गुणवत्ता की देखरेख सुनिश्चित हो और इन सेवाओं में सुधार को प्रोत्साहन मिले। इस भूमिका के निर्वाहन में आयोग पंजीकरण के समय से सुविधाओं को जाँचता है कि नवीनतम देखरेख सुविधाएँ पर्याप्त हैं, और उन जानकारी के स्रोतों पर नज़र रखता है जो सुविधाओं में समस्याओं को सामने लाते हैं।
वयोवृद्ध देखरेख
वयोवृद्ध देखरेख उन विशेष आवश्यकताओं की पूर्ति को कहते हैं जो वृद्धावस्था में आवश्यक है। इस शब्द में सहायक जीवन, वयस्क दिन की देखरेख, लम्बे समय की देखरेख, नर्सिंग होम, कोमा की देखरेख और घरेलू देखरेख शामिल हैं। संसार के विभिन्न देशों में वयोवृद्ध लोगों के लिए सुविधाएँ अलग हैं।
भारत और कई देशों की जनसंख्या का बड़ा हिस्सा ६० वर्ष से ऊपर की आयु का है। यदि कोई व्यक्ति इस आयु के दौरान स्वस्थ और स्वतंत्र जीवन यापन करने में असफल होता है और उसके परिजन पर्याप्त व्यक्तिगत और आर्थिक सहायता नहीं करते हैं, तो उसे समाज और सरकार की सहायता की आवश्यकता हो सकती है।
रासायनिक संयंत्र
रासायनिक संयन्त्र (chemical plant) उन संयन्त्रों को कहते हैं जो बड़े पैमाने पर रसायनों का उत्पादन करते हैं या उनका प्रसंस्करण करते हैं।
नाभिकीय रसायन
नाभिकीय रसायन (nuclear chemistry), रसायन विज्ञान का एक उपक्षेत्र है जिसके अन्तर्गत रेडियोसक्रियता, नाभिकीय प्रक्रम (जैसे नाभिकीय तत्वान्तरण (nuclear transmutation)) तथा नाभिकीय गुणधर्मों का अध्ययन किया जाता है।
इसके अन्तर्गत ऐक्टिनाइडों और रेडियम, रेडॉन आदि रेडियोसक्रिय तत्त्वों के रसायनविज्ञान के अलावा, नाभिकीय रिएक्टर से सम्बन्धित रसायन विज्ञान का अध्ययन किया जाता है। नाभिकीय अपशिष्ट के भण्डारण के बाद उसके व्यवहार का अध्ययन भी इसका मुख्य क्षेत्र है।
औषधीय रसायन
औषधीय रसायन (Medicinal chemistry एवं pharmaceutical chemistry) औषधीय कारकों (pharmaceutical agents) या जैव-सक्रिय अणुओं (bio-active molecules / दवाओं) के डिजाइन और रासायनिक संश्लेषण से सम्बद्ध रसायन विज्ञान है। यह रसायन विज्ञान, भेषजगुण विज्ञान तथा अनेकों अन्य जीववैज्ञानिक विशेषज्ञताओं की सम्मिलित विधा है।  इस विज्ञान की शाखा में आपको हर रोगों का इलाज करने में सहायता मिलेंगी।
रासायनिक प्रक्रम
वैज्ञानिक दृष्टि से एक या अधिक रसायनों या रासायनिक यौगिकों को बदलने की विधि या साधन को रासायनिक प्रक्रम (chemical process) कहते हैं। ऐसा रासायनिक प्रक्रम स्वयं सम्पन्न हो सकता है या किसी बाह्य बल के द्वारा। इसमें एक या एक से अधिक रासायनिक अभिक्रियाएँ होती हैं।
रसायन इंजीनियरी में मूलभूत प्रक्रमण को ईकाई प्रक्रमण (Unit processing) कहते हैं। ईकाई संक्रिया (unit operations) और ईकाई प्रक्रमण मिलकर विभिन्न प्रकार के रासायनिक उद्योग बनते हैं। ईकाई प्रक्रमण का प्रत्येक रूप (genre) एक ही रासायनिक नियम पर आधारित होता है, जैसे प्रत्येक प्रकार का इकाई संक्रिया एक ही भौतिक नियम पर आधारित होता है।
रासायनिक इंजिनीयरी के इकाई प्रक्रमण की कुछ महत्वपूर्ण प्रक्रम ये हैं-
सिमगा
सिमगा (Simga) भारत के छत्तीसगढ़ राज्य के बलौदा बाज़ार ज़िले में स्थित एक नगर है। राष्ट्रीय राजमार्ग 130 का पश्चिमी अन्त यहाँ है।
बीइंग ह्यूमन फ़ाउन्डेशन
बीइंग ह्यूमन फ़ाउन्डेशन एक मुंबई-स्थित समाज-कल्याण संस्था है जिसकी स्थापना बॉलिवुड के सितारे सलमान खान ने २००७ में की थी। यह संस्था भारत के पिछड़े हुए और गरीब लोगों की शिक्षा और उनके स्वस्थ्य का खर्च उठाती है। संस्था के अनुदान का मुख्य स्रोत बीइंग ह्यूमन ब्रांड की वस्तुओं की बिकरी है, जिनसे २०१६ में ३०० करोड़ रुपिये प्राप्त हुए थे।
फ़ाउन्डेशन कई नि:शुल्क कार्यों का समर्थन करता है। यह मुंबई के अक्षरा हाई स्कूल के २०० बच्चों शिक्षा का खर्च उठाता है। इसके अतिरिक्त ३०० बच्चों का खर्च मुंबई की ग़ैर-लाभकारी संस्था असीमा के माध्यम से भी उठाया जाता है। फ़ाउन्डेशन वीर (VEER) पहल को भी अनुदान प्रदान करता है जिसके कार्यक्रम से दिव्यांगों को अत्म-निर्भर बनाने के प्रयास किए जाते हैं। दिसम्बर २०१५ तक इस कार्यक्रम के अंतरगत १९०९ व्यक्तियों को प्रशिक्षित किया गया था, जिनमें से ११९४ ने रोज़गार भी पा लिया था। संस्था ऐसे कार्यक्रमों को भी प्रारंभ कर चुकी है जिनसे विद्यार्थियों की मूल क्षमताओं का विकास किया जाता है और इस दिशा में कैरियर विकास केन्द्रों को गठित किया गया है।  बीइंग ह्यूमन जन्मजात हृदय दोष और जन्मजात खोपड़ी से जुड़े दोषों से पीड़ित बच्चों के इलाज के लिए अनुदान प्रदान किया है। उसने महाराष्ट्र में खूखे से पीड़ितों की सहायता की है और कश्मीर में तूफ़ान से पीड़ित लोगों को रज़ाइयाँ पहुँचाई हैं, मुफ़्त आँखों के कैंपों का आयोजन किया है जहाँ मोतियाबिन्द शल्यचिकित्साओं की सुविधा प्रदान की गई। मुंबई में उसने अस्थि मज्जा अनुदानकर्ताओं के पंजीकरण कैंपों में भी सहायक रही है।
२०१८ में बृहन्मुंबई महानगरपालिका ने धमकी दी कि वह इस संस्था का नाम काली सूची में लिख देगी अगर अपोहन (dialysis) मशीनों को बांद्रा में नहीं लगाए। यह परियोजना एक सार्वनिक-निजी साझेदारी थी जिसमे नगरपालिका सरकार जगह मुहय्या करवाने वाली थी जबकि फ़ाउन्डेशन कम-खर्च अपोहन सुविधा और कर्मचारियों को बनाए रखने वाला था। फ़ाउन्डेशन ने इस बात से इंकार किया कि संस्था ने कभी भी कोई नगरपालिका के साथ औपचारिक समझौते पर उसने हस्ताक्षर किए थे।  यह समाजसेवी संस्था अनुदान स्वीकार करती है, परन्तु इसके हिस्से में ८ से १०% बीइंग ह्यूमन ब्रांड वाले वस्त्र हैं जिन्हें मंधना इंडस्ट्रीज़ द्वारा बाज़ार पहुँचाया जाता है, क्योंकि संस्था के नाम का ब्रांड के तौर उपयोग करने के लिए लाइसेंस फ़ी देना अनिर्वार्य है।
२०१६ में लगभग ३ करोड़ रुपिये ३० करोड़ की बिक्री से प्राप्त हुए थे। ब्रांड के राजस्व में विदेशी बिक्री का हिस्सा एक-चौथाई है और ऑनलाइन बिक्री से राजस्व का १०% प्राप्त होता है।
२३ जून २०१७ को पी वी आर सिनेमाज़ ने घोषणा की है कि वह फ़ाउन्डेशन के साथ साझेदारी कर रही है और उसके गाहक हर फ़िल्म टिकट की खरीदी के साथ दो रुपिये दान कर सकते हैं।
नजमुल हुसैन शान्तो
नजमुल हुसैन शान्तो बांग्लादेश क्रिकेट टीम के एक क्रिकेट खिलाड़ी है।
भैंरूपुरा जागीर
भैंरूपुरा जागीर (अंग्रेज़ी: Bhairoopura Jagir) यह एक छोटा-सा गाँव है जो कि सीकर जिले के गाँव की पंचायत समिति व तहसील धोद की पुर्णपुरा ग्राम पंचायत में है। ग्रांम पंचायत में तीन गाँव (पुरनपूरा),  [भैरूंपुरा जागीर],तथा {हुकामपूरा} आते है। जिनमें भैरूंपुरा जागीर जनसँख्या में दूसरा बड़ा गाँव है। भैरुपुरा जागीर धोद विधानसभा का एक छोटा सा गावं है। वर्तमान में धोद विधानसभा का विधायक श्री परसराम जी मोरदिया है। [भैंरूपुरा जागीर] की स्थिति सीकर जिले से पश्चिम में है। यह सीकर से ४५ किलोमीटर की दूरी पर स्थित है।
यहाँ हिन्दी और राजस्थानी भाषाएँ बोली जाती हैं।
ट्रांजिस्टर के मॉडल
ट्रांजिस्टर एक सरल युक्ति है किन्तु इनका व्यवहार उतना सरल नहीं है। इसलिए, ट्रांजिस्टर वाले परिपथों के विश्वसनीय रूप से काम करने के लिए आवशयक है कि उनका मॉडलन ऐसे किया जाय कि वह ट्रांजिस्टर के व्यवहार का सभी स्थितियों में सही तरह से प्रतिनिधित्व कर सके। ट्रांजिस्तर के बहुत सारे मॉडल बनाए गये हैं जो जटिलता में अलग-अलग हैं और विभिन्न उद्देश्यों की पूर्ति करते हैं। इन मॉडलों को दो भागों में बांटा जा सकता है, युक्ति की डिजाइन में सहायक मॉडल तथा परिपथ की डिजाइन में सहायक मॉडल।
ट्रांजिस्तर के प्रमुख मॉडल ये हैं-
निरापद प्रचालन क्षेत्र
अर्धचालक युक्तियों के सन्दर्भ में (जैसे BJT, MOSFET, एससीआर या IGBT), निरापद प्रचालन क्षेत्र या सुरक्षित प्रचालन क्षेत्र (safe operating area (SOA)), उस युक्ति की वोल्टता, धारा, और जंक्शन-ताप का वह 'क्षेत्र' है जिसके अन्दर रहते हुए प्रचालित होने पर वह युक्ति खराब नहीं होगी। उदाहरण के लिए, यदि किसी बीजेटी की कलेक्टर धारा ५ ऐम्पीयर से कम तथा उसका कलेक्टर-एमिटर वोल्टेज ६० वोल्ट से कम एवं शक्ति-ह्रास १५ वाट से कम होने पर वह बिना खराब हुए काम करती रहेगी तो इन सीमाओं के भीतर का 'क्षेत्र' उस बीजेटी के लिए 'निरापद प्रचालन क्षेत्र' है।
नाभिकी संश्लेषण
नाभिकी संश्लेषण (Nucleosynthesis) वह प्रक्रिया है जो वर्तमान परमाणु नाभिकों से ने नए परमाणु नाभिक बनाती है। प्रथम नाभिक, महाविस्फोट (बिग बैंग) के लगभग ३ मिनट बाद बन गए थे जिसमें 'महाविस्फोट नाभिकी संश्लेषण' नामक प्रक्रिया का हाथ था। १७ मिनट के बाद ब्रह्माण्ड 'ठण्डा' होकर उस ताप पर पहुँच गया था, जहाँ यह प्रक्रिया बन्द हो गयी। समय कम होने के कारण केवल सबसे तेज होने वाली अभिक्रियाएँ तथा सबसे सरल अभिक्रियाएँ ही हो पायीं और हमारे ब्रह्माण्ड में लगभग ७५ प्रतिशत हाइड्रोजन, २४ प्रतिशत हीलियम तथा अल्प मात्रा में लिथियम और ड्यूटीरियम बची रह गयी। ब्रह्माण की वर्तमान संरचना भी लगभग उतनी ही है।
तीव्र रेडियो प्रस्फोट
रेडियोखगोलिकी में तीव्र रेडियो प्रस्फोट (fast radio burst) या ऍफ़॰आर॰बी॰ (FRB) अज्ञात कारणों से उत्पन्न एक बहुत अधिक ऊर्जावान खगोलभौतिक परिघटना होती है जिसमें बहुत-ही संकुचित समय के लिए एक रेडियो संकेत प्रकट होती है। यह औसतन कुछ मिलिसैकण्ड के लिए ही जारी रहते हैं और हमारी गैलेक्सी से बाहर ही उत्पन्न होते हैं। सर्वप्रथम तीव्र रेडियो प्रस्फोट सन् २००७ में डन्कन लोरीमर और डेविड नारकेविक द्वारा पल्सरों से मिलने वाले संकेतों के अध्ययन में पाया गया था, जिस वजह से इसे "लोरीमर प्रस्फोट" (Lorimer Burst) कहा जाता है। उसके बाद से कई तीव्र रेडियो प्रस्फोट मिल चुके हैं, जिनमें से एक स्वयं को दोहराता भी है।
अगर तीव्र रेडियो प्रस्फोट ध्रुवित हों तो इसका अर्थ है कि वह किसी शक्तिशाली चुम्बकीय क्षेत्र से उत्सर्जित हुए हैं। इन प्रस्फोटों का स्रोत अज्ञात है लेकिन वैज्ञानिक इसका न्यूट्रॉन तारा, कालाछिद्र या परग्रही बुद्धि होने का दावा करते हैं। ऍफ़॰आर॰बी॰ 121102 (FRB 121102) एकमात्र ज्ञात दोहराता हुआ तीव्र रेडियो प्रस्फोट है। यह हमारी गैलेक्सी, क्षीरमार्ग, से लगभग ३ अरब प्रकाशवर्ष दूर ब्रह्मा तारामंडल (ऑराइगा तारामंडल) की दिशा में स्थित किसी गैलेक्सी से आता है।
तीव्र रेडियो प्रस्फोटों का नाम "एफआरबी तिथि" के रूप में रखा जाता है, जिसमें तिथि में छह अंक होते हैं (पहले वर्ष के दो, फिर महीने के दो और फिर दिवस के दो)। मसलन एफआरबी 121102 (FRB 121102) सन् 2012 के नवम्बर (11) महीने के दूसरे दिन (02) सर्वप्रथम बार देखा गया था।
इसका पूरा औपचारिक नाम एफआरबी 180916 जे0158+6 (FRB 180916 J0158+6) है। यह हमसे 50 करोड़ प्रकाशवर्ष दूर स्थित एक मध्यमाकार सर्पिल गैलेक्सी के एक कोने से उत्पन्न हो रहा है। इसका मूल स्रोत अज्ञात है। यह चार दिनों के लिए सक्रीय होता है और फिर 12 दिनों के लिए लुप्त हो जाता है। इस तरह इसका सोलह-दिवसीय क्रम लगातार जारी है। इस आवर्ती लक्षण का कारण भी अज्ञात है।
उत्कृष्ट गैस
अक्रिय गैसें हीलियम (He), निऑन (Ne), आर्गन (Ar), क्रिप्टॉन (Kr), ज़ेनॉन (Xe) तथा रेडॉन (Rn) आवर्त सारणी के शून्य वर्ग के तत्व हैं। शून्य वर्ग के तत्त्व रासायनिक दृष्टि से निष्किय होते हैं। इस कारण इन तत्वों को अक्रिय गैस या 'उत्कृष्ट गैस' कहा जाता हैं। रेडॉन को छोड़कर अन्य सभी गैसें वायुमंडल में पायी जाती हैं। अक्रिय गैस की खोज का श्रेय 'लोकेयर', 'रैमजे', 'रैले' आदि को जाता है। अक्रिय गैसों की प्राप्ति दुर्लभ होने के कारण उन्हें 'दुर्लभ गैस' भी कहा जाता है। अक्रिय गैस उन गैसों को कहते हैं, जो साधारणत: रासायनिक अभिक्रियाओं में भाग नहीं लेतीं और सदा मुक्त अवस्था में प्राप्य हैं। इन गैसों में हीलियम, निऑन, आर्गान, जीनॉन और रडॉन सम्मिलित हैं। ये उत्कृष्ट गैसों[1] के नाम से भी प्रसिद्ध हैं। समस्त अक्रिय गैसें रंगहीन, गंधहीन तथा स्वादहीन होती हैं। स्थिर दाब और स्थिर आयतन पर प्रत्येक गैस की विशिष्ट उष्माओं का अनुपात 1.67 के बराबर होता है, जिससे पता चलता है कि ये सब एक परमाणुक गैसें हैं।
हीलियम- यह गुब्बारों और वायुपोतों में भरने के काम में आती है। गहरे समुद्र में गोता लगाने वाले साँस लेने के लिए वायु के स्थान पर हीलियम और ऑक्सीजन का मिश्रण काम में लाते हैं। धातु कर्म में जहाँ अक्रिय वायुमंडल की आवश्यकता होती है, हीलियम का प्रयोग किया जाता है। वायु से यह बहुत हल्की होती है, अत: बड़े-बड़े हवाई जहाजों के टायरों में इसी गैस को भरा जाता है।[2] नीऑन - बहुत कम दाब पर नीऑन से भरी ट्यूबों में से विद्युत गुजारने पर नारंगी रंग की चमक पैदा होती है, जिसका विद्युत संकेतों में उपयोग किया जाता है। आर्गन- 26 प्रतिशत नाइट्रोजन के साथ मिलाकर आर्गन विद्युत के बल्बों में तथा रेडियो वाल्बों और ट्यूबों में प्रयुक्त होती है। क्रिप्टान और जीनॉन इनका प्रयोग किसी काम में नहीं होता। रेडान- यह घातक फोड़ों और ठीक न होने वाले घावों के इलाज में काम आती है।
गुलशन राय
गुलशन राय (2 मार्च 1924 - 11 अक्टूबर 2004) एक भारतीय फिल्म निर्माता और वितरक थे। उन्होंने 1970 के दशक में यश चोपड़ा द्वारा निर्देशित और 1990 के दशक में अपने बेटे राजीव राय द्वारा निर्देशित कई सफल फिल्मों का निर्माण किया।
गुलशन का जन्म 1924 में ब्रिटिश भारत (अब पाकिस्तान में) लाहौर, पंजाब में हुआ था। भारत के विभाजन के बाद वह 1947 में बॉम्बे (अब मुम्बई) चले गए। उन्होंने हिन्दी फिल्म उद्योग में एक वितरक के रूप में अपना करियर शुरू किया। 1970 में, उन्होंने अपनी उत्पादन कंपनी त्रिमूर्ति फिल्म्स की शुरुआत की और पहली फिल्म "जॉनी मेरा नाम" निर्मित की जो सफल रही थी। 1970 के दशक में, उनकी यश चोपड़ा निर्देशित फिल्मों ने अमिताभ बच्चन को एक सुपरस्टार बनाया और पटकथा लेखकों सलीम-जावेद के लिए सफल करियर प्रारंभ किया। उल्लेखनीय फिल्में "दीवार" (1975) और "त्रिशूल" (1978) थीं। 1980 और 90 के दशक में, उन्होंने अपने बेटे राजीव राय द्वारा निर्देशित एक्शन शैली में फिल्मों का निर्माण किया, और वह उनके संगीत (कल्याणजी-आनंदजी और बाद में विजू शाह द्वारा रचित) के लिए उल्लेखनीय थीं। वह "त्रिदेव" (1989), "विश्वात्मा" (1992), "मोहरा" (1994) और "गुप्त" (1997) हैं।
हालांकि, 2000 के दशक में राजीव की फिल्में, "प्यार इश्क और मोहब्बत" और "असंभव" के साथ त्रिमूर्ति फिल्म्स को असफलताओं का सामना करना पड़ा। दोनों ही फिल्म अर्जुन रामपाल को नायक के रूप में शुरुआत करने का प्रयास थीं लेकिन फ्लॉप हो गई और सफल नायक होने में अर्जुन असमर्थ रहे। 80 की उम्र में लंबी बीमारी के बाद 11 अक्टूबर 2004 को मुंबई में गुलशन राय की मृत्यु हो गई। वह पद्मश्री प्राप्तकर्ता थे।
जीऍससी 03089-00929
जीऍससी 03089-00929 (GSC 03089-00929) पृथ्वी से 1300 प्रकाशवर्ष दूर पहलवान तारामंडल में स्थित +12 के सापेक्ष कांतिमान का एक G-श्रेणी का मुख्य अनुक्रम तारा है। यह हमारे सूरज जैसा लेकिन उस से ज़रा कम गरम तारा है। सिम्बाद ताराकोष में यह एक परिवर्ती तारा बताया गया है। इसके इर्द-गिर्द बृहस्पति से दुगने आकार का ट्रेस-3बी (TrES-3b) नामक बहिर्ग्रह परिक्रमा कर रहा है।
सन् 2007 में इस तारे की परिक्रमा करता हुआ एक बहिर्ग्रह खोजा गया।
हरेन्द्र कुमार मुखर्जी
हरेन्द्र कुमार मुखर्जी (1887–1956), बंगाल के शिक्षाविद, प्रमुख ईसाई नेता थे। उन्हें भारतीय संविधान सभा की निर्मात्री समिति के उपाध्यक्ष चुना गया था।
हरेन्द्र कुमार मुखर्जी का जन्म 3 अक्टूबर 1887 में बंगाल में बंगाली परिवार में हुआ था। उन्होंने एमए, पीएचडी, डी.लिट किया। कलकत्ता विश्वविद्यालय से डॉक्टर ऑफ फिलॉसफी की डिग्री प्राप्त करने वाले पहले भारतीय थे। मुकर्जी का डॉक्टरेट अंग्रेजी साहित्य में था, और वे एक परोपकारी और शिक्षक बन गए।
कलकत्ता विश्वविद्यालय में, उन्होंने विभिन्न पदों पर कार्य किया- व्याख्याता, सचिव, कला में स्नातकोत्तर अध्यापन परिषद, कॉलेजों के निरीक्षक, 1936 से 1940 तक अंग्रेजी के प्रोफेसर और अंग्रेजी विभाग के प्रमुख। बाद में उन्हें "बंगाल विधान परिषद" में नामित किया गया और "बंगाल विधान सभा" के लिए चुना गया।
1946 में उन्हें भारत की संविधान सभा का सदस्य चुना गया और सभा का उपाध्यक्ष बनाया गया। जब वह अल्पसंख्यक अधिकार उप-समिति और प्रांतीय संविधान समिति के अध्यक्ष थे, उन्होंने राजनीति सहित सभी क्षेत्रों में अल्पसंख्यकों के उत्थान के लिए आरक्षण का सुझाव देना शुरू किया। भारत के विभाजन के साथ, उन्होंने अपना रुख बदल दिया और अल्पसंख्यकों की भाषा और संस्कृति के संरक्षण के लिए इसे सीमित कर दिया।
संविधान सभा के समापन के बाद, मुखर्जी को 1 नवंबर 1951 से 7 अगस्त 1956 तक पश्चिम बंगाल का राज्यपाल नियुक्त किया गया। बंगाल के राज्यपाल के रूप में काम करते हुए, उन्होंने 1953 में "देशबंधु मेमोरियल सोसाइटी" के अध्यक्ष के रूप में कार्य किया।
उन्होंने बंगाल में बंगाली ईसाइयों का प्रतिनिधित्व किया, और राष्ट्रीय राजनीति में प्रवेश करने के बाद, उन्हें "ऑल इंडिया काउंसिल ऑफ इंडियन क्रिस्चियन" के अध्यक्ष के रूप में चुना गया, जो एंग्लो-इंडियन के अलावा अखिल भारतीय ईसाइयों का प्रतिनिधित्व करते थे।
भारतीय राष्ट्रीय कांग्रेस और भारतीय संविधान सभा के सदस्य पट्टाभि सीतारमैय्या द्वारा उठाए गए एक प्रस्ताव के साथ वे सर्वसम्मति से संविधान सभा के उपाध्यक्ष पद के लिए नामांकित हुए। इसके परिणामस्वरूप, उन्होंने संविधान सभा में अपना आभार व्यक्त किया:
मुखर्जी का 7 अगस्त 1956 को हुआ। उस समय वे महाराष्ट्र के राज्यपाल थे।
महामहिम निज़ाम चैरिटबल ट्र्स्ट
हैदराबाद राज्य के स्वतंत्र भारत में विलय के पश्चात, प्रति वर्ष २००० विद्यार्थी कई छात्रवृत्ति योजनाओं से लाभांवित होते रहे हैं जिन्हें महामहिम निज़ाम चैरिटबल ट्रस्ट (H.E.H. The Nizam’s Charitable Trust) प्रदान करता है। इस ट्रस्ट की स्थापना १९५४ में हुई थी। इस ट्रस्ट के वर्तमान अध्यक्ष मीर नजफ़ अली खान है जो सप्तम निज़ाम मीर उस्मान अली खान के पोते हैं।
लाभान्वित होने वालों में आंध्र प्रदेश और तेलंगाना राज्यों के विद्यार्थी हैं जो पाँचवीं कक्षा से लेकर दसवीं कक्षा में पढ़ते हैं, इंटरमीडियट स्तर पर पढ़ते हैं या फिर स्नातक पढ़ रहे होते हैं।
ट्र्स्ट के अधिकारियों ने आरोप लगाया है कि स्वर्गीय प्रधान मंत्री नरसिंह राव के काल में कई विभागाध्यक्ष उन्हें उन्हें बार-बार बेबुनियाद नोटिसों के ज़रिये परेशान करते आए हैं।
एक मुक़दमे में उच्चतम न्यायालय ने महामहिम निज़ाम चैरिटबल ट्र्स्ट के बारे में कहा है कि: यह एक वास्तविक रूप में धर्मनिरपेक्ष संपूर्ण सार्वजनिक दान का ट्रस्ट है, जो दुर्भाग्य से लम्बी न्यायिक लड़ाई का हिस्सा बना जो सरकारी मंत्रियों और पदाधिकारियों के अवसरों के तलाश करने पर केन्द्रित थी।  २०१० में ट्र्स्ट के कई कर्मचारियों को २० से २७ साल की सेवा के पश्चात स्वेच्छापूर्वक सेवानिवृत्ति लेने पर मजबूर किया गया। ट्र्स्ट ने आश्वासन दिया था कि उन्हें पेंशन सेवा से हटने के दूसरे महीने से दिया जाएगा। परन्तु १७ ऐसे कर्मचारियों को कोई वित्तीय सहायता नहीं दी गई।
केआईसी 8462852
केआईसी 8462852 (KIC 8462852), जिसे टैबी का तारा (Tabby's Star) और बोयेजियन का तारा (Boyajian's Star) भी कहते हैं, F-श्रेणी का एक मुख्य अनुक्रम तारा है जो पृथ्वी से लगभग 1,470 प्रकाशवर्ष दूर स्थित है। यह पृथ्वी की सतह से देखे जाने पर आकाश में हंस तारामंडल के क्षेत्र में स्थित है। इसके कांतिमान में 22% तक की असाधारण कमी आती रहती है। इसका कारण अज्ञात है और इसकी सम्भावनाओं की कई कल्पनाएँ प्रस्तुत करी गई हैं। एक के अनुसार धूल का एक घना और अव्यवस्थित छल्ला तारे की परिक्रमा कर रहा है और इस से तारे की प्रतीत होने वाली चमक बढ़ती-घटती रहती है। एक अन्य के अनुसार धूमकेतुओं का एक झुंड परिक्रमा कर रहा है। एक तीसरी अवधारणा है कि वहाँ अतिविकसित और चेतनाशील परग्रही जीव रहते हैं जिन्होंने तारे की ऊर्जा प्रयोग करने के लिए उसके इर्द-गिर्द महान ढांचों का निर्माण करा हुआ है। ऐसे काल्पनिक निर्माण को "डायसन समूह" (Dyson swarm) कहते हैं लेकिन अधिकांश वैज्ञानिक ऐसे किसी कृत्रिम निर्माण की उपस्थिति-सम्भावना को कम मानते हैं।
आरोह (समाजसेवी संगठन)
आरोह (पूर्व में एसोसिएशन फ़ॉर ऍड्वांस्मेंट ऐंड रिहैबिलिटेशन ऑफ़ दि हैंडिकैप्पड) एक भारत का समाजसेवी संगठन है जिसकी स्थापना कुछ समर्पित नागरिकों और दिव्यांग बच्चों के माता-पिता ने की।
उप-महावायुपति एस सी गुप्त ने आरोह की स्थापना 1983 में की और 2004 में अपनी असामयिक मृत्यु तक इसके सचिव बने रहे। श्रीमती आशा गुप्त ने आरोह/नवज्योति की उप-महावायुपति के साथ सह-स्थापना की।
आशाएँ फ़ाउन्डेशन
आशाएँ फ़ाउन्डेशन भारत की एक गैर-सरकारी संस्था है जो गरीब बच्चों की शिक्षा के माध्यम से सहायता करती है। संस्था की स्थापना पहली जनवरी २००७ में हुई थी परन्तु इसका औपचारिक पंचीकरण १९ मई २००७ को हुआ था। इसके पीछे २०-३० वर्ष के आई टी पेशे के लोग हैं। संस्था अपने लक्ष्यों की प्राप्ती लक्ष्य से जुड़ी परियोजनाओं और समारोहों के माध्यम से करती है।
आशाएँ फ़ाउन्डेशन शिक्षा के व्यक्तियों, देश और संसार के विकास में महत्व को मानती है। फ़ाउन्डेशन की सभी गतिविधियाँ शिक्षा के मानकों गरीब बच्चों में सुधारने पर केन्द्रित करता है।
हालाँकि भारत में शिक्षा प्रणाली को कई चुनौतियाँ देखी गई हैं, फ़ाउन्डेशन ने तीन मुख्य क्षेत्र को अपनी गतिविधियों और प्रयासों के लिए चुना है।
शिक्षा से अछूते रहे बच्चों के लिए संस्था "बच्चे मन के सच्चे परियोजना" चलाती है।
स्कूली शिक्षा का वातावरण सुधारने के लिए संस्था "पुस्तक अभियान परियोजना" चलाती है।
शिक्षा में नवीनतम तकनीकों और माध्यमों के लिए संस्था "शिक्षण अभियान परियोजना" चलाती है।
आकांक्षा फ़ाउन्डेशन
आकांक्षा फ़ाउन्डेशन की स्थापना शाहीन मिस्त्री ने एक गैर-सरकारी संस्था के रूप में की थी जिसका लक्ष्य कम-आय के समुदाय के बच्चों के जीवन में सुधार लाना, उन्हें स्वयं की क्षमता बढ़ाने और जीवन में बदलाव लाने में मदद करना। संस्था मुख्य रूप से शिक्षा के क्षेत्र में काम करती है, जिसमें अनौपचारिक शिक्षा को आकांक्षा केन्द्रों से देखती है और औपचारिक शिक्षा को अपनी स्कूल परियोजना के माध्यम से स्कूलों में सुधार लाने का प्रयास करती है।
वर्तमान रूप से आकांक्षा 6500 बच्चों तक दो मॉडलों से पहुँचने का प्रयास करती है: स्कूल-के-पश्चात या केन्द्र मॉडल और स्कूल मॉडल।
आकांक्षा के 3 स्कूल-के-पश्चात केन्द्र हैं, जो इसकी पूर्व परियोजना से बचे हैं और 21 स्कूल मुंबई और पुणे में हैं जो मुंबई और पुणे की नगरपालिकाओं के संयोग से चलती हैं। स्कूल परियोजना का प्रयास इस बात पर केन्द्रित है कि कैसे उच्च गुणवत्ता के स्कूल इन दो शहरों के कम-आय समुदाय के लिए लाभदायक हो सकते हैं।
आकांक्षा के लिए दान का प्रबंध पहले शाहीन मिस्त्री करती थीं। अब वह टीच फ़ॉर इंडिया की अध्यक्षिता कर रही हैं।
आश्रय फ़ाउन्डेशन
आश्रय फ़ाउन्डेशन एक भारतीय गैर-सरकारी संस्था है जिसका मुख्यालय इंद्रानगर, बंगलोर, करनाटक में स्थित है। फ़ाउन्डेशन बेसहारा बच्चों की भलाई और महिलाओं को सशक्त बनाने के लिए काम करती है।
आश्रय की स्थापना 1982 में कई जवान औरतों ने मिलकर संस्थापक रमा अनन्त की अध्यक्षिता में की थी। फ़ाउन्डेशन बेसहारा बच्चों की भलाई और महिलाओं को सशक्त बनाने के लिए काम करती है।
1982 में अपनी स्थापना के समय संस्था बेंगलोर के स्थानांतरित निर्माणकर्मियों के बच्चों पर केन्द्रित थी। प्रारंभ में ग्रीटिंग कार्ड बेचकर चंदा जमा किया गया और सब काम शहर के एक छोटे से किराए की जगह से किया गया। इससे अर्जित धन मज़दूरों के बच्चों की काम के स्थान पर देखरेख का केन्द्र बनाया गया। अब यह संस्था महिलाओं और बच्चों के लिए कई लाभकारी काम कर रही है।
अखंड नगर
अखंड नगर बाजार सुल्तानपुर से 65 किलोमीटर दूर पूर्व कादीपुर से 22 किलोमीटर उत्तर पूर्व की दिशा में स्थित है। बाजार में स्टेट बैंक बैंक ऑफ बड़ौदा की शाखाएं है। यहाँ का ब्लॉक मुख्यालय पाराबासूपुर ग्राम में स्थित है ब्लॉक मुख्यालय से सटा हुआ सामुदायिक स्वास्थ केंद्र और पावर हाउस गांधी आश्रम परिसर स्थित है।
श्रीवास्तव
श्रीवास्तव (; ) श्रीवास्तव हिन्दू धर्म का एक कायस्थ कुल है  भारत के हिन्दीभाषी हिंदुओं में पाया जाने वाला एक सामान्य उपनाम है।
श्रीवास्तव, चित्रगुप्तवंशी कायस्थ के बारह उप-कुलों में से एक हैं, जो परंपरागत रूप से शासन, प्रशासन और सैन्य सेवाओं में शामिल थे। भारतीय उपमहाद्वीप में वैदिक काल , मध्यकालीन हिंदू और इस्लामी साम्राज्यों के दौरान इस कुल के लोग प्रभावशाली थे, तथा लाला, कायस्थ और चित्रांश जैसे शीर्षक अर्जित करते थे।
" श्रीवास्तव " शीर्षक, " श्रीवास्तव्य" का संक्षिप्त रूप है अर्थात जिसमे श्री का वास हो। अन्य व्याख्या के अनुसार, "श्रीवास्तव" नाम की उत्पत्ति "श्रीवास्तु/सुवास्तु" से हुई है, जो स्वात नदी का प्राचीन नाम है। उसे ही इस वंश की उत्पत्ति का स्थान कहा जाता है.
राष्ट्रीय औषधीय शिक्षा एवं अनुसन्धान संस्थान
राष्ट्रीय औषधीय शिक्षा एवं अनुसन्धान संस्थान (नाईपर) औषधीय विज्ञान के क्षेत्र में भारत का पहला राष्ट्रीय स्तर का संस्थान है जिसका उद्देश्य औषधीय विज्ञान के क्षेत्र में उच्च अध्ययन और अनुसन्धान के लिए उत्कृष्ट केन्द्र बनना है। भारत सरकार ने नाईपर को ‘राष्ट्रीय महत्व का संस्थान’ घोषित किया है। भारत सरकार के रसायन एवं उर्वरक मंत्रालय के औषध विभाग के संरक्षण में गठित यह एक स्वायत्त निकाय है। यह भारतीय विश्वविद्यालय संघ तथा राष्ट्रमण्डल विश्वविद्यालय संघ का सदस्य है।
यह संस्थान 130 एकड़ के क्षेत्र में दिल्ली के उत्तर में 250 कि.मी. की दूरी पर एस.ए.एस. नगर (मोहाली), पंजाब में स्थित है।संस्थान के निम्नलिखित मुख्य उद्देश्य हैं :-
भारतीय विश्वविद्यालय संघ
भारतीय विश्वविद्यालय संघ (Association of Indian Universities / AIU) भारत के प्रमुख विश्वविद्यालयों का एक संघ है। इसका मुख्यालय दिली है।
बलरा, नेपाल
बलरा नेपाल
बलरा नगरपालिका सर्लाही जिला मे अवस्थित है। यहा की लोक भाषा मैथिली है। हिन्दु बाहुल्य इस नगर का संवन्ध रामायणकालिन माना जाता है। बागमति नदी किनार बसे इस नगर का नामाकरण बजरंगवली के नाम से हुवा है। हिन्दुवाहुल्य बलरा नगर मे प्रशिद्ध शक्तीपीठ शितला माई मंदिर, बजरंग मंदिर अवस्थित है। प्रशिद्ध साहित्यकार चन्द्रकिशोर झा, विश्वराज अधिकारी के जन्म बलरा नगरपालिका मे ही हुवा है। धार्मिक, ऐतिहासिक और पौराणिक दृष्टि से भरा बलरा नगरपालिका सर्लाही जिला के प्रशिद्ध जगहों मे एक है।
अंतरतारकीय वस्तु
अंतरतारकीय वस्तु (interstellar object) तारों और उपतारों को छोड़कर ऐसी कोई भी खगोलीय वस्तु होती है जो किसी तारे के गुरुत्वाकर्षक प्रभाव से बंधी हुई न हो। ऐसी वस्तुएँ तारों के बीच के अंतरतारकीय अंतरिक्ष में भ्रमण करती रहती हैं। ऐसी एक वस्तु सन् २०१७ में हमारे सौर मंडल से गुज़रने वाला ओमूआमूआ नामक धूमकेतु था। क्योंकि किसी सौर मंडल में आने वाली अंतरतारकीय वस्तुएँ अक्सर तारे के समीप आकर फिर बाहर निकल जाती हैं, इसलिए उनकी देखी गई कक्षाओं (ऑर्बिटों) का आकार अतिपरवलय (हाइपरबॉलिक) होता है।
बिरला मंदिर, हैदराबाद
एक 280 फीट ऊँची पहाड़ी पर निर्मित , हैदराबाद का बिड़ला मंदिर भारत का एक लोकप्रिय मंदिर है। हैदराबाद में बिरला मंदिर, भगवान वेंकटेश्वर को समर्पित है, जो दो हजार टन सफेद राजस्थानी संगमरमर से बना है। यह मंदिर हुसैन सागर झील के पास स्थित है ।
मंदिर का समय: सुबह 7 बजे से दोपहर 12 बजे तक, शाम 3 बजे से रात्रि 9 बजे तक।
स्थान: आदर्श नगर कॉलोनी, नौबाथ पहाड़, हुसैन सागर झील के पास, हैदराबाद।
ओम प्रकाश बारवा
ओम प्रकाश बारवा हरियाणा के लोहारू विधानसभा निर्वाचन क्षेत्र से विधायक हैं। उनका सम्बंध इंडियन नेशनल लोकदल से है।
बारवा का जन्म ५ मई १९६० को हुआ था। वे सामान्य अनारक्षित वर्ग से सम्बंधित हैं। उनकी बीवी का नाम तारा देवी है। वे बी ए पास हैं। उनका एक पुत्र और चार पुत्रियाँ हैं। विधायक बनने से पूर्व वे पंच और उप-सरपंच रह चुके हैं।
भारत में महिला स्वास्थ
भारत में महिला स्वास्थ को कई संकेतकों के संदर्भ में परीक्षण कर सकते हैंं, जो भौगोलिक, सामाजिक आर्थिक खड़े और संस्कृति श्रेणी में हो सकते हैंं।
वर्तमान में, भारत में महिलाओं के स्वास्थ्य समस्ये अनेक है जो की भारत के अर्थव्यवस्था के उत्पादन को प्रभावित भी करती हैं।
संयुक्त राष्ट्र भारत को मध्य आय वाले देश के रूप में स्थान देता है। लिंग असमानता में विश्व आर्थिक मंच भारत को सबसे पिछड़े देशो में गिनता है| शादी के दायित्वों के कारण भारत में महिलाओं को परिवार के लिए कम मूल्यवान माना जाता है। हालांकि अवैध है यह भारत में पर भारतीय सांस्कृतिक मानदंड अक्सर पति के परिवार को दहेज का भुगतान करने के लिए मजबूर करते हैं। यह वित्तीय बोझ लिंग में अंतर डालता है और परिवारों के बालक की तरफ प्रसत्साहित करता है|
21 वीं शताब्दी में भारत की स्वास्थ्य सेवा में स्वास्थ्य पेशेवरों की कमी है| शहरी क्षेत्रों में स्वास्थ्य देखभाल प्रणाली में अत्यधिक केंद्रित है पर गांवो में यह विपरीत है। गावों में यह भी पाया गया है की बहुत लोग जो अपने आप को चिकित्सक बताते है वो असल में नहीं है|
2005 में भारत में राष्ट्रीय ग्रामीण स्वास्थ्य मिशन (एनआरएचएम) अधिनियमित लाया गया|इसके कुछ पूर्व शर्त शिशु मृत्यु दर और मातृ मृत्यु दर कम करना है|
भारत में महिलाएँ
गोविन्दप्प वेङ्कटस्वामि
गोविन्दप्प वेङ्कटस्वामि (1 अक्टूबर 1918 – 7 जुलाई 2006) भारत के एक नेत्रविज्ञानी थे जिन्होने अपना सम्पूर्ण जीवन अन्धापन के ऐसे मामलों को दूर करने के लिए समर्पित कर दिया जिन्हें दूर किया जा सकता है। वे अरविन्द नेत्र चिकित्सालय के संस्थापक एवं भूतपूर्व अध्यक्ष थे जो विश्व में सबसे बड़ा नेत्र-चिकित्सा प्रदाता है।
वारन्ट
अधिपत्र या वारन्ट सामान्यतः एक आदेश होता है जो एक विशिष्ट प्रकार का अधिकार प्रदान करता है (जैसे गिरफ्तारी वारन्ट, तलाशी अधिपत्र आदि)। वारन्ट प्रायः किसी न्यायालय द्वारा जारी किया जाता है और शेरिफ, कॉन्स्टेबल या पुलिस अधिकारी को निर्देशित किया जाता है कि वे वारन्ट में निर्दिष्ट कार्य (जैसे किसी की गिरफ्तारी या तलाशी) करें।
हिन्दू धर्म और गर्भपात
हिंदू धर्म और शास्त्र गर्भपात का समर्थन नहीं करता है। कई हिंदू शास्त्रों में हिंदू धर्म के सार को अहिंसक बताया गया है। परन्तु माँ को यदि जान खतरा है तो इसकी अनुमति है।
स्तन रोग
ज्यादातर महिलाओं को कुछ समय में स्तन परिवर्तन का अनुभव होता है। स्तन रोगों को या तो प्रजनन प्रणाली के विकार, या प्रजनन के विकारों के साथ वर्गीकृत किया जा सकता है। स्तन रोग अधिकांश कैंसरमुक्त रोग होते हैं। स्तन रोगों के कई प्रकार हैं। वह कारण है संक्रमण, कोष और गांठ, दर्द के साथ या बिना।  सबसे आम हैं मास्टिटिस (जीवाणु संक्रमण), सिस्ट, सौम्य गांठ और कैंसर। अगर बीमारी का कुछ संदिग्ध पाया जाता है, तो महिलाओं को आम तौर पर अल्ट्रासाउंड और सुई बायोप्सी के संयोजन का कारण बनने की पेशकश की जाती है। पुरुष भी स्तन रोग से प्रभावित होते हैं।
स्तन फुलाव एक असामान्य ऊतक का द्रव्यमान है स्तन में जो फुलाव रोग बनाता है। नियोप्लासिया (ग्रीक में नई वृद्धि) कोशिकाओं का असामान्य प्रसार है। कोशिकाओं के विकास से अधिक है और उसके चारों ओर सामान्य ऊतकों के साथ असंगठित रहेता है। स्तिमुली की समाप्ति के बाद भी कोशिकाओं का निरंतर अतिशय विकास होता रहता है यह आमतौर पर ट्यूमर या कैन्सर का कारण बनता है। नियोप्लासमसौम्य, पूर्व घातक कार्सिनोमा इन सूट, या घातक कैन्सर,हो सकती है। आधुनिक चिकित्सा में ट्यूमरको नियोप्लासम (जिससे गांठ बनती है) का पर्याय है पहले, ट्यूमर अलग से इस्तेमाल किया गया था। कुछ नियोप्लासम गांठ नहीं बनाते है। स्तन फुलाव सौम्य हो सकता है, जैसा कि फाइब्रोएडीनोमा में यह घातक हो सकता है, इस मामले में इसे स्तन कैंसर कहा जाता है। या स्तन गांठ के रूप में प्रस्तुत करता है। स्तन गांठ लगभग ७% फाइब्रोएडीनोमा और १०% स्तन कैंसर होते हैं।  फय्ल्लोडेस ट्यूमर एक फाइब्रोएथिथेलियल ट्यूमर है जो या तो सौम्य, या घातक हो सकते हैं।
दुनिया भर में महिलाओं में, स्तन कैंसर सबसे आम कारण है मौत का। स्तन आत्म-परीक्षा (बीएसई) संभव स्तन कैंसर खोजने के लिए एक आसान लेकिन अविश्वसनीय विधि है। स्तन कैंसर के शुरुआती निदान, या पुनरुत्थान के जोखिम को कम करने में प्रतीत होने वाले कारक स्वास्थ्य देखभाल पेशेवरों, नियमित मैमोग्राम, स्तनों की आत्म-परीक्षा, स्वस्थ आहार, और अतिरिक्त शरीर वसा को कम करने के लिए व्यायाम द्वारा नियमित स्तन परीक्षाएं हैं।
कुछ महिलाओं में सिस्ट और मोटा स्तन ऊतक का संयोजन होता है जिसे सौम्य फाइब्रोसाइटिक बीमारी कहा जाता है। यह विशेषक है कैंसरमुक्त स्तन गांठों द्वारा, जो कभी-कभी असुविधा का कारण बन सकती है, अक्सर मासिक धर्म चक्र से हार्मोनल प्रभाव से संबंधित होती है। रजोनिवृत्ति के बाद ये समस्याएं अक्सर गायब हो जाती हैं, लेकिन अगर आप हार्मोन प्रतिस्थापन चिकित्सा लेते हैं तो जारी रह सकते हैं। इस संयोजन की संभावना उम्र के साथ बढ़ती है और गैर-कैंसर वाले गांठों का एक आम कारण है।
ये दो के बीच आघात, गुप्त स्टेसिस / दूध अधिरक्तता, हार्मोनल उत्तेजना, संक्रमण या प्रतिक्रियाओं के कारण हो सकता है।
मनोहर सिंह जी जाड़ेजा
मनोहर सिंह जी प्रद्युम्न सिंह जी जाड़ेजा (18 जून 1935 – 27 सितंबर 2018) एक भारतीय राजकोट शाही घराने के ठाकुर और राजनीतिज्ञ थे।
मनोहरसिंहजी का जन्म १४वें ठाकुर साहब प्रद्युमसिंहजी लखजीराजसिंहजी के ज्येष्ठ पुत्र के रूप में राजकोट के रणजीत विलास महल में हुआ था। उन्होंने राजकुमार कालेज, राजकोट, और एलफिंस्टन महाविद्यालय, मुंबई से शिक्षा प्राप्त किया। मनोहरसिंहजी के पास कला स्नातक के साथ कानून स्नातक की डिग्री थी। उन्होंने कानून से मास्टर डिग्री लंदन विश्वविद्यालय से प्राप्त की।
अपने पिता और दादा ( १२वें ठाकुर साहब), की तरह मनोहरसिंहजी क्रिकेट में उत्सुक थे, और अपने प्रथम श्रेणी करियर की शुरुआत सौराष्ट्र की तरफ से गुजरात के खिलाफ 1955-56 रणजी ट्रॉफी, से की थी, जहां उन्होंने अपनी पहली पारी में 59 रन बनाये थे। मनोहरसिंहजी 1957-58 सत्र में टीम के कप्तान के रूप में रहें, और 1963-64 सत्र के बाद उनकी सेवानिवृत्ति के पहले तक टीम के एक नियमित खिलाड़ी रहें। आमतौर पर शीर्ष क्रम के बल्लेबाज के रूप में, उनका उच्चतम प्रथम श्रेणी स्कोर (और केवल एक शतक) दिसंबर 1957 में गुजरात के खिलाफ एक पारी में 144 रन था। कुल मिलाकर, मनोहरसिंहजी ने 14 प्रथम श्रेणी मैचों में 29.23 के औसत से 614 रन बनाये थे।
1967 में, भारतीय राष्ट्रीय कांग्रेस की तरफ से राजकोट निर्वाचन क्षेत्र से चुनाव लडते हुए मनोहरसिंहजी गुजरात विधान सभा के लिये निर्वाचित हुए, और 1971 सेवा में रहे। नवंबर में 1973 में उनके पिता की मृत्यु के बाद, उन्होंने पुस्तैनी उपाधि "ठाकुर साहब" का धारण किया। हालांकि 1947 में भारत की आजादी के बाद से यह उपाधि कोई अतिरिक्त अधिकार या विशेषाधिकार नहीं रखती थी, और यह केवल एक शिष्टाचार, के रूप में सम्बोधित किया जाता था, हालांकि सारी शाही संपत्ति इसी उपाधि के साथ संलग्न रहती है। मनोहरसिंहजी आगे दो बार राजकोट निर्वाचन क्षेत्र से -1980 से 1985 और 1990 से 1995- के बीच गुजरात विधानसभा के सदस्य रहे और इसी दौरान उन्हें कैबिनेट में, वित्त मंत्री, युवा कल्याण, और स्वास्थ्य मंत्री सहित पद दिये गये। 1998 से, वे गुजरात प्रदेश कांग्रेस समिति के उपाध्यक्ष भी रहे। मनोहरसिंहजी राजनीतिक में अपने वंशवादी नाम के वजाय, आम तौर पर "मनोहरसिंहजी जाड़ेजा" के नाम से जाने जाते थे।
मनोहरसिंहजी का विवाह 1949 में अलवर के महाराजा तेज सिंह प्रभाकर की सुपुत्री मनकुमारी देवी साहिबा से हुआ था, और उनके एक पुत्र और तीन पुत्रियाँ भी हैं। नवम्बर 2010 में उन्होंने एक रोल्स रॉयस कार जिसे "भारत का सितारा" कहा जाता है, खरीदा, जोकि 1934 में उनके दादा धर्मेंद्रसिंहजी लखजीराज के लिये बनवाया गया था। कार, बिल मेरेडिथ-ओवेन्स' संग्रहालय के एक भाग के रूप में होने के कारण 42 वर्षो से परिवार से दूर रहा था। इसे कभी दुनिया की सबसे महंगी कारों में गिना जाता था।
मनोहरसिंहजी का 27 सितंबर 2018 को अपने निवास रंजीत विलास पैलेस पर निधन हो गया।
स्तन कैन्सर
स्तन कैन्सर (Breast cancer), स्तन के ऊतकों से आरम्भ होने वाला कैन्सर है।
महिलाएँ जीवन भर स्तन परिवर्तन को अनुभव करती हैं। इन परिवर्तनों के बारे में जागरूक होना और सीखना कि महिलओं के स्तन अलग-अलग समय पर कैसा महसूस करते हैं, यह परिवर्तन महिलाओं को स्तन रोग को समझने में मदद कर सकते हैं। यदि महिलाएँ अपने स्तन परिवर्तनों से परिचित होंगीं तो वह किसी भी असामान्य परिवर्तन को ध्यान में रखकर, स्तन रोग के संकेत को महसूस कर सकती हैं। स्तन रोग किसी भी आयु, हार्मोन स्तर में बदलाव या किसी दवा के कारण हो सकता है।
यदि आपको स्तन में दर्द है, तो आप अकेले नहीं हैं।स्तन में दर्द, जिसे mastalgia  भी कहा जाता है, आम है और स्तन संबंधी हेल्थ केयर विजिट्स  का 45-70% कारण है। स्तन कैंसर में भी दर्द हो सकता है पर आमतौर पे स्तन में दर्द के ज्यादातर मामले गैर-कैंसर मामले होते हैं।
स्तन रोग कैंसरमुक्त (हलके) या कैंसर सम्बन्धी(घातक) होते हैं। अधिकांश स्तन रोग कैंसरमुक्त होते हैं, जिनके होने से जीवन पर कोई खतरा नहीं होता और उन्हें उपचार की आवश्यकता नहीं होती है। परन्तु स्तन कैंसर का मतलब स्तन या जीवन का नुकसान होता है। इसी कारण से महिलाओं में स्तन कैंसर उनके जीवन पर सबसे बड़ा खतरा है। स्तन रोगों को या तो प्रजनन प्रणाली के विकार, या प्रजनन के विकारों के साथ वर्गीकृत किया जा सकता है। स्तन रोगों के कई प्रकार होते हैं, वे संक्रमण के साथ या बिना संक्रमण के छाती पर गाँठ का कारण बनते हैं।
कुछ स्तन रोग हलके होते हैं, जो हानिरहित होते है। और कुछ घातक, जिसका अर्थ है कि वे फैल सकते हैं। सबसे आम हैं मास्टिटिस (जीवाणु संक्रमण), सिस्ट, हलकी गांठ और कैंसर जैसे स्तन रोग होते हैं। स्तन रोग के उपचार के लिए उनका प्रारंभिक पता लगाना आवश्यक हैं।
आज के युग में, महिलाओं में स्तन कैंसर मौत का सबसे बड़ा कारण है। स्तन कैंसर की जाँच आत्म-परीक्षण से संभव हैं। स्तन कैंसर के बहुत से लक्षण हैं जो की शुरूआती दिनों में जाँचे जाने पर इलाज किये जा सकते हैं।
स्तन कैंसर से संबंधित लक्षण आम हैं। इन्ही लक्षण के कारण हर साल 15 मिलियन से अधिक महिलाएँ डॉक्टर के पास जांच के लिए जाती हैं। इन लक्षणों में शामिल हैं:स्तन असामान्यताओं का पता निम्नलिखित जाँच द्वारा किया जा सकता हैं:
1. कैंसर स्क्रीनिंग
२. चुंबकीय अनुनाद इमेजिंग (एमआरआई) ३. मैमोग्राफी
४. अल्ट्रासोनोग्राफी
५. बायोप्सी 1. MedlinePlus: Breast Diseases २. World Health Organization (February 2006). "Fact sheet No. 297: Cancer"  3. Breast Self Examination at The Breast Site
भायल राजपूत
भायल राजपूतो की एक शाखा है। भायल परमार राजपूत अधिकांश राजस्थान के बाड़मेर जिले की सिवाना तहसील में बसे हुए है।
विवेक आत्रेय
विवेक आत्रेय एक भारतीय लेखक, टेडेक्स वक्ता और पूर्व भारतीय प्रशासनिक सेवा के अधिकारी हैं। ये "मूव ऑन बनी" तथा "दुबे जी बाउंस बैक" नामक दो पुस्तकों के लेखक हैं। इन्होंने २५ वर्षों तक सिविल सेवा में काम करने के बाद आगे भविष्य में वक्ता तथा लिखने पर अपना पूर्णकालिक कैरियर बनाने के लिए स्वैच्छिक रूप से सेवानिवृत्त हुए। आज यूट्यूब पर इनकी कई विवेक प्रेरक वार्ताएं अपलोड की गई हैं। इन्होंने "बीइंग इंडियन इन ग्लोबल एरा" तथा "लाइफ एंड इट्स रीयल गोल" पर काफी ध्यान दिया है। अत्रे बायोटेक्नोलॉजी एंड मैनेजमेंट साइंस के शुलिनी विश्वविद्यालय में एक सलाहकार भी हैं।
विवेक आत्रेय ने अपना बचपन अधिकांश दिल्ली, लंदन और चंडीगढ़ में बिताया। उनके पिता, जय प्रकाश आत्रेय जिन्होंने भारतीय पुलिस सेवा (आईपीएस) में कार्य किया और इनकी माँ राम आत्रेय एक शिक्षाविद थीं। इनकी दो बहनें हैं, सुरुची और सुरभी, जो जुड़वां हैं।
आत्रेय नेशनल इंस्टीट्यूट ऑफ टेक्नोलॉजी, कुरुक्षेत्र से इलेक्ट्रॉनिक्स इंजीनियर के रूप में स्नातक होने के बाद सिविल सेवाओं में अग्रसर हो गए।
विवेक आत्रेय ने कॉलेज से स्नातक करने के बाद सीधे सिविल सर्विस में अपना कैरियर शुरू कर दिया था। आईएएस अधिकारी के रूप में अपने कार्यकाल के दौरान, अत्रे ने डिजिटल शासन, निवेश संवर्धन, शिक्षा, पर्यटन और खेल प्रबंधन के क्षेत्रों में कई सुधार किए। वह सीधे चंडीगढ़ आईटी पार्क के विकास निदेशक आईटी के रूप में शामिल थे।
आत्रेय ने चंडीगढ़ की ई-सम्पर्क ई-गवर्नेंस परियोजना भी शुरू की। इन्होंने आदर सम्मान (बुजुर्गों के प्रति सम्मान) और ग्राम मेन्टरिंग जैसी परियोजनाएं शुरू की। उनकी पहली पुस्तक "मूव ऑन बनी!" जो २०११ में प्रकाशित, एक काल्पनिक चरित्र "बनी कपूर" के विनोदी भाग्य के बारे में थी। जबकि दूसरी पुस्तक "दुबे जी बाउंस बैक" जो एक महत्वपूर्ण सफलता रही। साथ ही ये एक "रैंडम फोरेज़" नामक कॉलम के लेखक भी हैं जो हिंदुस्तान टाइम्स में प्रकाशित हैं।
विवेक आत्रेय एक प्रेरक वक्ता है और विवेक हाई स्कूल, ग्लिम में टेडक्स वार्ता में भी एक वक्त रह चुके है। साथ ही यह कैवल्य के सलाहकार भी हैं। आत्रेय कई समाजों और संगठनों के साथ भी शामिल है। साथ ही यह साल १९९२ से वार्षिक जेपी आत्रेय क्रिकेट टूर्नामेंट का आयोजन भी करते आ रहे हैं। इनके अलावा ये चंडीगढ़ साहित्य समिति के संस्थापक सदस्यों में से एक है।
कार पूलिंग
कार पूलिंग एक ऐसी व्‍यवस्‍था है जिसके माध्‍यम से लोग अपनी यात्रा के रास्ते में कुछ और लोगों को भी शामिल कर सकतें है और यात्रा के दौरान पेट्रोल आदि पर आने वाले खर्च को आपस में शेयर करके अपनी यात्रा को बेहतरी और किफायती बना सकतें है। इसका लाभ यह है कि कार पूलिंग को करने से लोगों की जेब पर पड़ने वाली पेट्रोल की मार थोड़ी हलकी हो जाती है।
बीएआईएफ़
बीएआईएफ़ डेवलप्मेंट रिसर्च फ़ाउन्डेशन या बीएआईएफ़ विकास अनुसंधान फ़ाउन्डेशन महाराष्ट्र में पुणे के निकट उरुळी कांचन में स्थित एक पुरस्कार-प्राप्त दान संस्था है जो खेती में विकास की दिशा में पहल करती है। इसकी स्थापना १९६७ में मणिभाई देसाई ने भारतीय ऐग्रो इंड्स्ट्रीज़ फ़ाउन्डेशन के तौर पर की थी। फ़ाउन्डेशन की मुख्य गतिविथियों में उसके स्थापना इतिहास से उच्च-कोटि के दूध देने वाले गायों को बढ़ावा देना है। इसमें कुछ यूरपीय गायों और भारतीय गायों के बीच संकरण भी शामिल था।
१९९७ में संस्था को महाराष्ट्र सरकार द्वारा आदिवासी सेवा संस्था पुरस्कार प्रादान किया गया।
बीएआईएफ़ महाराष्ट्र की एक युवा संस्था निर्माण के लिए मूल संस्था है। वैपकोल (VAPCOL - Vasundhara Agri-Horti Producer Co. Ltd.) कई राज्य में मौजूद एक भूतपूर्व संस्था है जिसे कम्पनी अधिनियम के अंतरगत एक उत्पादक के रूप में पंजीकृत किया गया है। वैपकोल एक गैर-लाभकारी संस्था है जिसे बीएआईएफ़ का समर्थन प्राप्त है। वर्तमान रूप से वैपकोल की अपना एक निजी जालस्थल, फ़ेसबुक पन्ना और वितरण जालक्रम से बिक्री तथा ऑनलाइन बिक्री है।
बीएआईएफ़ के आलोचक इस बात पर बल देते हैं कि आयातित गायों की नसलें भारतीय गायों की नसलों के सफ़ाए में सहायक हो रही हैं।
द हिन्दू समाचार पत्र में पी साईनाथ ने दलील पेश की है कि संकरण से उभरने वाली गाय अधिक दूध देती है, पर उसका खानपान भी अधिक होता है और इस प्रकार की गाय भारतीय वातावरण के लिए अनुकूल नहीं है।
काला बाज़ार
काला बाज़ार (black market), भूमिगत अर्थव्यवस्था (underground economy) या छुपी अर्थव्यवस्था (shadow economy) ऐसा छुपा हुआ बाज़ार होता है जिसमें कोई ग्रैर-कानूनी गतिविधियाँ चल रही होती हैं या किसी अन्य रूप में स्थापित नियमों का उल्लंघन करा जा रहा होता है। ऐसे बाज़ार में अक्सर विधि द्वारा वर्जित माल या सेवाएँ (जैसे कि वर्जित नशे के पदार्थ या वैश्या सेवाएँ) बेचे जा रहे होते हैं, किसी अनिवार्य कर को देने से बचा जा रहा होता है (जैसे कि तस्करी द्वारा लाया गया विदेशी माल जिसपर आयात कर नहीं दिया गया है) या किसी ऐसे व्यक्ति को चीज़े बेची जा रही होती हैं जो कानूनन वर्जित है (जैसे कि किशोरों को सिगरेट)। कभी-कभी आर्थिक संतुलन को हस्तक्षेप से बिगाड़ने वाली, नीयत से सही लेकिन आर्थिक रूप से गलत, सरकारी नीतियों के अनपेक्षित परिणाम में भी कालाबाज़ारी को बढ़ावा मिल सकता है।